section_heading: Oko kuće
paragraph_text: Simsi sami mogu praviti nove predmete, uključujući igračke, cvjetne aranžmane i robote. Ovi se predmeti mogu prodati, a sposobnost Sima da ih pravi s vremenom se poboljšava. Sama ekspanzija dolazi s otprilike 125 novih predmeta, uključujući i postolja za artikle, stolicu za uljepšavanje, radni stol za pravljenje igračaka i cvjetne aranžmane, novu blagajnu, kao i predmete za mlađe Simse. Uključena je i nova hrana, kao što su pite i torte sa sirom, a ako ju pojede trudni Sim, rodit će (gotovo uvijek) blizance.